11 (2-1), (0-5), (4-4), (3-1) Doppjetta fl-Ewwel Diviżjoni għal Sirens Mecca Marin hekk kif dak wara r-rebħ tal-kampjonat, kisbu wkoll in-knock-out. L-avversarji prinċipali reġgħu kienu Exiles, bit-tim ta' Marko Orlovic jerġa' joħroġ rebbieħ, l-istess kif għamlu fl-aħħar logħba tal-kampjonat. Dan kien l-ewwel suċċess ta' Sirens f'din il-kompetizzjoni mill-1987. Kontra ta' dak li seħħ fl-aħħar dwell bejniethom, kienu Exiles li rebħu l-ewwel sessjoni 2-1. Max Aquilina u Kurt Griscti skorjaw il-gowls, b'Ken Erdogan iġib id-draw momentarju. Reazzjoni mill-aqwa ta' Sirens fit-tieni sessjoni. Matthias Azzopardi u Matthew Sciberras poġġew lil Sirens minn fuq għall-ewwel darba, liema vantaġġ baqgħu jikkonsolidawh. Sciberras skorja darbtejn oħra u flimkien mal-gowl ta' Jerome Zerafa Gregory, temmew it-tieni sessjoni 6-2. F'mument minnhom fit-tielet sessjoni, Sirens kellhom vantaġġ ta' 9-3. Gowls ta' Max Aquilina u Kurt Griscti naqqsu d-distakk għal 10-6 u żammew it-tamiet ta' rimonta possibbli. Gowl ta' Jake Bajada fl-ewwel parti tal-aħħar sessjoni naqqas id-distakk għal tliet gowls. Sciberras skorja l-ħames gowl personali għal 11-7, b'Exiles jiskorjaw darbtejn lejn it-tmiem iżda ma kienx biżżejjed. Fi tmiem il-logħba, il-captain ta' Sirens John Napier ġie ppreżenta bit-trofew.